7.2.2023
ET
Euroopa Liidu Teataja
C 47/129 Kolmapäev, 6. juuli 2022
78. kutsub valitsust üles kiirendama oma tööd energiastrateegia 2022–2030 kallal koostöös kodanikuühiskonnaga, pöörates erilist tähelepanu kestlikule ja taskukohasele energiavarustusele, suuremale energiatõhususele ja energiaallikate edasisele mitmekesistamisele kooskõlas rohelise kokkuleppe tegevuskava ja Pariisi kokkuleppega; peab kahetsusväärseks, et strateegia avaldamist lükatakse pidevalt edasi; 79. kordab oma muret selle pärast, et valdav enamus Kosovo energiast pärineb söest, ning kutsub üles kaotama kõik nõuetele mittevastavad söetoetused, detsentraliseerima energiatootmise ja liikuma taastuvate energiaallikate poole; tunnistab vajadust integreerida Kosovo põhjaosa täielikult riigi arveldussüsteemi; 80. kutsub Kosovot üles reformima ja avama oma energiaturgu, sealhulgas elektrienergia jaemüüki, et võimaldada tarbijatele valikuvõimalusi ja kaotada sektoris praegu valitsev monopol; väljendab rahulolu uue kaugküttejaama avamise üle Gjakovas, mida rahastatakse ELi vahenditest ja mis on ainus Kosovos asuv jaam, kus kasutatakse biomassi, ja mis eeldatavasti vähendab piirkonnas saastet rohkem kui 90 %; 81. väljendab sügavat muret õhukvaliteedi pärast enamikus Kosovo linnapiirkondades; rõhutab eelkõige, et Kosovo on viimastel aastatel rikkunud õhusaasteainete, nagu vääveldioksiidi, lämmastikoksiidi ja tolmu piirmäärasid, mis ohustab tõsiselt Kosovo kodanike tervist; kutsub Kosovo ametivõime üles järgima oma riiklikku heitkoguste vähendamise kava, mis vastab suurte põletusseadmete direktiivi (9) nõuetele; 82. rõhutab vajadust tervisliku keskkonna ning veevarude ja ökosüsteemide kaitse järele, pöörates erilist tähelepanu jõgedele, et arendada põllumajandust ning tugevdada toiduga ja veega kindlustatust; tunnustab jõupingutusi vesikondade majandamise ja sellega seotud lubade kvaliteedi parandamisel; väljendab heameelt Kosovo ülemkohtu otsuse üle peatada Shtërpca hüdroelektrijaama veeluba; kutsub üles lõpetama kõik tammiprojektid kaitsealadel, sealhulgas tulevastel Natura 2000 (Emerald) aladel; 83. rõhutab vajadust parandada jäätmekäitlust, eelkõige jäätmete eraldamist ja ringlussevõttu, ning vajadust võtta jäätmete vähendamiseks kasutusele ringmajanduse meetmed; 84. kordab oma üleskutset rakendada kestliku ühistranspordi ja liikuvuse poliitikat ning tegeleda taristu pikaajaliste puudustega; väljendab heameelt kavade üle moderniseerida raudteed Euroopa Rekonstruktsiooni- ja Arengupanga laenude ja ELi toetuste abil; 85. väljendab rahulolu 3,2 miljardi euro suuruse Lääne-Balkani majandus- ja investeerimiskava vastuvõtmise üle ning kutsub Kosovot üles seda tulemuslikult kasutama; väljendab rahulolu viie juhtprojekti käimasoleva ettevalmistamise üle energia ning puhta vee ja õhu valdkonnas, mis hõlmab projektis „Peace Highway“ Priština-Merdare’i lõiku, ning ettevalmistuste üle uuteks investeeringuteks veevarustusse ja reoveepuhastusse; 86. väljendab rahulolu operatsioonide üle, mille Kosovo politsei on korraldanud koostöös EULEXiga ebaseadusliku metsaraie peatamiseks kogu Kosovos; kutsub Kosovo põhja- ja lõunaosa asjaomaseid ametiasutusi ja õiguskaitseasutusi tegema tihedamat koostööd, et võidelda selle ja muude kuritegude vastu; o o
o
87. teeb presidendile ülesandeks edastada käesolev resolutsioon Euroopa Ülemkogu eesistujale, komisjonile, komisjoni asepresidendile ning liidu välisasjade ja julgeolekupoliitika kõrgele esindajale, liikmesriikide valitsustele ja parlamentidele ning Kosovo presidendile, valitsusele ja parlamendile.
(9)
Euroopa Parlamendi ja nõukogu 24. novembri 2010. aasta direktiiv 2010/75/EL tööstusheidete kohta (saastuse kompleksne vältimine ja kontroll) (ELT L 334, 17.12.2010, lk 17).